**Drumcliff** eller **Drumcliffe** (irsk Droim Chliabh, tyder 'kammen med korger') er ein landsby i County Sligo i Ireland. Han ligg 8 km (5 miles) nord for Sligo by på vegen N15 på ein låg gruskam mellom fjellet Ben Bulben og Drumcliff-bukta. Landsbyen ligg ved elva Drumcliff, tidlegare kalla Codnach, som renn ut frå Glencar Lake. Den irske diktaren W.B. Yeats er gravlagd i Drumcliff.

Historie
--------

Eit eldre namn for Drumcliff er Cnoc na Teagh ('Åsen med huset'). Landsbyen er ein av fleire moglege stader i County Sligo som kan ha vore busetnaden Nagnata vist på Ptolemaios sitt tidlege kart over Irland. Namneet *Codnach* tyder 'roleg elv'.

Eit gammal topografisk dikt i *dindsenchas-*tradisjonen, folklore om stadnamn, fortel at korgene i namnet Drumcliff viser til vidjeverk for ein flåte båtar som ein gong blei laga her.

Drumcliff var i den vestlege enden av kongeriket Bréifne (austenden var Kells), og i nordenden av Tir Fhiacrach Múaidhe (Tireragh).

Slaget ved Cúl Dreimhne eller *Battle of the Book* blei utkjempa i nærleiken av Drumcliff mellom 555 og 561.

### Klosteret

Heilage Kolumba (Colmcille) skipa eit kloster i Drumcliff rundt 575.[*treng kjelde*]. Den fyrste abbeden var heilage Mothorian.

Alt som er att av klosteret i dag er ein irsk høgkross frå rundt 1100, og ruinane av eit rundt tårn frå 900- eller 1000-talet, det einaste ein kjenner i County Sligo. Tårnet blei råka av lyn i 1396. Den noverande kyrkja har krossheller bygde inn i veggane.

William Butler Yeats
--------------------

W.B. Yeats (1865–1939) er gravlagd i kyrkjegarden til St. Columba's Church of Ireland. Yeats døydde i Roquebrune-Cap-Martin i Frankrike i januar 1939, men leivningane hans blei tekne tilbake til Irland av Irish Naval Service og gravlagde att i Drumcliff i 1948. Til stades var store mengder lokale folk og høgstatusfolk som Éamon de Valera og Seán MacBride, som representerte regjeringa. Den kjende epitafen hans, frå diktet «Under Ben Bulben», er:
 

Cast a cold Eye
On Life, on Death.
Horseman, pass by.
Oldefar til Yeats hadde vore prest i Drumcliff. Far til William, John Butler Yeats, omtalte han og landsbyen i eit brev til sonen i 1913: 

|  |  |  |
| --- | --- | --- |
| « | My father, tho' a low Churchman, hated Presbyterianism and Presbyterians. Why? Because he knew like members of his own family the Catholic peasants of Drumcliff. In his time there were forty houses between the rectory gate and the round tower, now there is only one. In my grandfather's time he & the parish priest were friends. Maynooth did not exist, and the priest was educated in the liberal atmosphere of a French College, and possibly both of them read Voltaire and Gibbon. One of the peasants told me he remembered the priest getting up a bonfire to celebrate my grandfather's return to the parish from a protracted sojourn in Dublin. |  » |

Galleri
-------

* Grava til Yeats i Drumcliff CemeteryGrava til Yeats i Drumcliff Cemetery
* Det runde tårnet i DrumcliffDet runde tårnet i Drumcliff
* Keltisk høgkross i Drumcliff CemeteryKeltisk høgkross i Drumcliff Cemetery
* Drumcliff CemeteryDrumcliff Cemetery
* Ben Bulben sett frå Duncliffe.Ben Bulben sett frå Duncliffe.

Kjelder
-------

1. ↑  «Droim Chliabh/Drumcliff | Placenames Database of Ireland». logainm.ie. Henta 7. februar 2016.
2. ↑  «DOI: Onomasticon Goedelicum (C)». publish.ucc.ie. Henta 7. februar 2016.
3. ↑  «Celtic High Cross at Drumcliff». Arkivert frå originalen 27. mars 2022. Henta 7. februar 2022.
4. ↑  Foster, Roy (2003). *W. B. Yeats: A Life, Vol. II: The Arch-Poet 1915–1939*. New York: Oxford University Press. ISBN 0-19-818465-4.

* *Denne artikkelen bygger på «Drumcliff» frå Wikipedia på engelsk, den 7. februar 2022.*

Bakgrunnsstoff
--------------

 Commons har multimedium som gjeld: **Drumcliff**

|  |  |
| --- | --- |
| Autoritetsdata | 
* GeoNames

 |